ხოფი
ხოფი (ყოფილი ათვარხუ) — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში, აფხაზეთის ბორცვიან მთისწინეთში, მდინარე ეღრის (ააფსთის მარჯვენა შენაკადი) ნაპირას. თემის ცენტრი (სოფლები: არხა, კვანაფა, შკვანა). ზღვის დონიდან 280 მ, გუდაუთიდან 18 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.